Olympiastatus nosti suomalaisten menestyslajin vanhan ongelman tapetille
Tiistai 9.6.2015 klo 16.12 Lumilautailun big air on ensimmäistä kertaa mukana olympialaisissa vuonna 2018.
Roope Tonteri (keskellä) voitti big airin maailmanmestaruuden tammikuussa Itävallassa ennen Darcy Sharpea (vasemmalla) ja Kyle Mackia. (GETTY IMAGE)
Kansainvälisen olympiakomitean (KOK) päätös lisätä lumilautailun big air olympialajiksi vuodeksi 2018 nosti lumilautailijoiden vanhan ongelman jälleen tapetille.Suomen freestylejoukkueen päävalmentaja Antti Koskinen sanoo, että vanha ristiriita nosti päätään lumilautapiireissä uutisen myötä.- Lumilautailijat ovat puhuneet siitä, mikä on arvosteltavan lumilautailun rooli. Olympiastatus tekee laskemisesta väistämättä totisempaa, ja lumilautailun kulmakivi on ollut se, että lasketaan laskemisen takia. Kilpaileminen on aina ollut kaksiteräinen miekka.Koskisen mukaan oli odotettua, että KOK:n eilen julkaisemassa uusien olympialajien listassa oli myös big air. Komitean edustajat olivat käyneet monissa kisoissa tarkkailemassa lajia.Koskisen mielestä päätöstä kritisoivat ovat kuitenkin vähemmistössä. Iso iso lautailijoista pitää olympiastatusta myönteisenä asiana.- Nyt on meistä laskijoista kiinni, säilyykö rentous olympialaisissa. Mitalit kiinnostavat Vaikka lumilautailijat eivät kenties kilpailekaan aivan samalla tavalla hampaat irveessä kuin muiden lajien edustajat, arvostavat lautailijat olympiamitalia.Aiemmin olympialaisissa lumilautailijat ovat päässeet jo hyppimään half-pipessä ja slopestylessä.Lautailijat jakautuvatkin karkeasti ottaen kahteen ryhmää: joillakin pääosassa on kilpaileminen ja osalla videoiden tekeminen.- Kyllä olympiamitalit kiinnostavat laskijoita. Tajuamme, mitä näkyvyyttä ja uusia mahdollisuuksia olympialaiset avaavat. Mitalit kiinnostavat niitä, ketkä ovat myös kiinnostuneita kilpailemisesta. LASSI KUISMA lassi.kuisma@Iltalehti.fi - Suomen suurin uutispalveluilmedia.fi
33 v. Pirkanmaa	Sannah75